

LĒMUMS

Ādažos, Ādažu novadā

2024. gada 25. jūlijā **Nr. 302**

**Par grozījumiem Ādažu novada pašvaldības domes 2024. gada 29. februāra lēmumā Nr.75 “Par pilnvarojuma līguma slēgšanu”**

Ādažu novada pašvaldības dome 29.02.2024. pieņēma lēmumu Nr. 75 “Par pilnvarojuma līguma slēgšanu” (turpmāk – Lēmums). Atbilstoši Lēmumam pašvaldība un SIA “KIK Real Estate Kadaga” (reģ. Nr. 40203496471 (juridiskā adrese: Druvas iela 8, Ādaži, Ādažu nov., LV-2164)) 14.03.2024. noslēdza līgumu Nr. JUR 2024-03/273 (turpmāk – Līgums) par vispārējas tautsaimnieciskas nozīmes pakalpojuma sniegšanu, kas paredz jaunas dzīvojamās īres mājas būvniecību un dzīvokļu izīrēšanu mājsaimniecībām atbilstoši Ministru kabineta 14.07.2022. noteikumu Nr. 459 “Noteikumi par atbalstu dzīvojamo īres māju būvniecībai Eiropas Savienības Atveseļošanas un noturības mehānisma plāna 3.1. reformu un investīciju virziena “Reģionālā politika” 3.1.1.4.i. investīcijas “Finansēšanas fonda izveide zemas īres mājokļu būvniecībai” ietvaros” prasībām.

Gan nekustamo īpašumu (kā lietu kopības) Elīzes iela 1, Elīzes iela 3 un Lindas iela 1 elektroniskās izsoles (turpmāk – Izsole) noteikumos, gan Lēmumā tika noteikti termiņi, kas uzņēmējam jāievēro, lai nekustamos īpašumus varētu atsavināt, t.sk., ne vēlāk kā 4 mēnešus pēc pilnvarojuma līguma slēgšanas ar pašvaldību pircējam jāiesniedz pieteikums akciju sabiedrībā “Attīstības finanšu institūcija Altum” (turpmāk - “Altum”) zemas īres maksas mājokļu būvniecības programmas īstenošanai un jāsaņem lēmums par aizdevuma piešķiršanu zemas īres maksas mājokļu būvniecībai un vispārējas tautsaimnieciskas nozīmes pakalpojumu sniegšanai.

18.07.2024. tika saņemta “Altum” vēstule (pašvaldībā reģ. Nr. [ĀNP/1-11-1/24/3738](https://dvs-adazi.namejs.lv/Documents/Update/1297163)) par to, ka SIA “KIK Real Estate Kadaga” aizdevuma pieteikuma izvērtēšana zemas īres maksas mājokļu būvniecības programmā ir izbeigta. Tādējādi atbilstoši Līguma 9.3.1. punktam Līgums zaudēja spēku.

Izvērtējot pašvaldības rīcībā esošo informāciju un ar lietu saistītos apstākļus, tika konstatēts:

1. Īpašumu elektroniskā izsole notika elektronisko izsoļu vietnē <https://izsoles.ta.gov.lv>. Izsoles sākuma datums 19.01.2024. plkst.13.00, izsoles noslēguma datums 20.02.2024. plkst.15.23. No 21.02.2024. sagatavotā akta Nr. 3489192/0/2024-AKT izriet, ka izsolei autorizēti trīs dalībnieki, no kuriem SIA “TOP 10” (reģ. Nr. 40003898454) ar 319. soli nosolīja otru augstāko cenu 407 500 *euro*.
2. Publiskas personas mantas atsavināšanas likuma 31. panta trešā daļa nosaka, ka pircējam, kurš nosolījis nākamo augstāko cenu, ir tiesības divu nedēļu laikā no paziņojuma saņemšanas dienas paziņot izsoles rīkotājam par mantas pirkšanu par paša nosolīto augstāko cenu.
3. Atbilstoši Izsoles 6.4. punktam, pašvaldība uzrunāja Izsoles dalībnieku, kurš bija nosolījis nākamo augstāko cenu, un aicināja sniegt atbildi, vai tas piekrīt zemes vienību pirkšanai (pašvaldības 23.07.2024. vēstule reģ. Nr. [ĀNP/1-12-4/24/1114](https://dvs-adazi.namejs.lv/Documents/Update/1297446)).
4. 24.07.2024. tika saņemts SIA “TOP 10” (reģ. Nr. 40003898454), juridiskā adrese: Remberģu iela 13, Ādaži, Ādažu nov., LV-2164 apliecinājums (pašvaldībā reģ. Nr. ĀNP/1-11-1/24/3807), ka uzņēmējs vēlas pirkt Izsolē izsolītos nekustamos īpašumus.
5. Saskaņā ar Valsts ieņēmumu dienesta (turpmāk – VID) 23.07.2024. publiskojamo datu bāzē pieejamo informāciju SIA “TOP 10” (reģ. Nr. 40003898454) uz 23.07.2024. nav VID administrēto nodokļu (nodevu) parāda, kas kopsummā pārsniedz 150 *euro*.
6. Starptautisko un Latvijas Republikas nacionālo sankciju likuma 5. panta otrās daļas prasību izpildei SIA “Lursoft” 23.07.2024. tika pārbaudītas ziņas par SIA “TOP 10” un par patiesā labuma guvēju. Sankciju sarakstos tie nav atrasti.
7. Saskaņā ar pašvaldības nekustamā īpašuma nodokļa administrācijas sniegtajām ziņām SIA “TOP 10” nav šī nodokļa maksātāju sarakstā.

Pamatojoties uz Pašvaldību likuma 10. panta pirmās daļas 16. punktu un 73. panta ceturto daļu, Publiskas personas mantas atsavināšanas likuma 30.1 panta pirmo daļu, 34. panta otro daļu un 36. panta pirmo daļu, kā arī Izsoles noteikumu 1.5.1. punktu, Ādažu novada pašvaldības dome

**NOLEMJ:**

1. Veikt grozījumus Ādažu novada pašvaldības domes 29.02.2024. lēmumā Nr. 75 “Par pilnvarojuma līguma slēgšanu” un izteikt lemjošās daļas 1. punktu šādā jaunā redakcijā:

“1. Slēgt pilnvarojuma līgumu ar SIA “TOP 10” (reģ. Nr. 40003898454), juridiskā adrese: Remberģu iela 13, Ādaži, Ādažu nov., LV-2164, par vispārējas tautsaimnieciskas nozīmes pakalpojumu sniegšanu, kas paredz jaunas dzīvojamās īres mājas būvniecību un dzīvokļu izīrēšanu mājsaimniecībām atbilstoši Ministru kabineta 2022. gada 14. jūlija noteikumu Nr. 459 “Noteikumi par atbalstu dzīvojamo īres māju būvniecībai Eiropas Savienības Atveseļošanas un noturības mehānisma plāna 3.1. reformu un investīciju virziena “Reģionālā politika” 3.1.1.4.i. investīcijas “Finansēšanas fonda izveide zemas īres mājokļu būvniecībai” ietvaros” prasībām, saskaņā ar pielikumu.”.

1. Centrālās pārvaldes Juridiskajai un iepirkumu nodaļai divu nedēļu laikā pēc šī lēmuma pieņemšanas sagatavot 1. punktā noteikto līguma projektu parakstīšanai.
2. Pilnvarot domes priekšsēdētāju parakstīt 1. punktā minēto līgumu.
3. Pašvaldības izpilddirektora vietniecei nodrošināt lēmuma izpildes kontroli.

Pašvaldības domes priekšsēdētāja K. Miķelsone

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU